Roma (filmo)

Roma estas kunproduktita (Meksiko-Usono) nigra-blanka filmo el la jaro 2018, verkita, filmita kaj reĝisorita de Alfonso Cuarón. La filmo rikoltis multajn premiojn interalie la plej prestiĝan Premion Golden Globes kaj la Oskar-premion por la plej bonkvalita ne-anglalingva filmo (2019). La uzado de nigra-blanka filmado tre bone kongruas kun la intenco montri vivon de epoko preskaŭ duonjarcente pasinta rigardate el la aktualo de la filmofarado kaj kun la konstanta fokuso en la filmo al la arta fotografio.

 Rakonto 

La filmo sekvas junan, miŝtekan domservistino (Cleo) en mezklasa familio en Meksikurbo dum la 1970-aj jaroj. Ŝi kaj la kolegino, same indiĝena, zorgas pri ĉiu laboro en la domo, dum la familio vivas laŭ tre burĝeca vivostilo. La vera amo de la servistino por la filoj de siaj mastroj kontrastas kun la malmulta amo interne de la geedza paro, kiu fakte disiĝas dum la historio. Alia kontrasto estas la honesta konduto de la servistinoj kun la masklisma fikonduto de iliaj fianĉoj; fakte Cleo gravediĝas, sed la fianĉo malakceptas ajnan respondecon. Ĉio komplikiĝas dum reala okazaĵo (10a de junio 1971) kiam eksterjura ekstremdekstra trupo masakras kontraŭ studenta manifestacio. Lasta epizodo montras la korpurecon de la servistino.

 Rolularo kaj geaktoraro 
 Marina de Tavira kiel Sinjorino Sofia
 Marco Graf kiel Pepe
 Yalitza Aparicio kiel Cleo
 Daniela Demesa kiel Sofi
 Enoc Leaño kiel Politikisto

 Fono 
La titolo Roma mencias la oran periodon de la itala kinematografio, la novrealismon de la majstroj Rossellini (Roma città aperta, 1945) kaj De Sica, kiuj portretis 'ordinarajn homojn'. Sed la nomo estas antaŭ ĉio la kvartalo Roma de Meksikurbo, nome la areo kie Cuarón pasis sian junaĝonVolkskrant, 5a de decembro 2018.

 Produktado 
La 8-an de septembro 2016, Alfonso Cuarón anoncis sian plej novan projekton pri meksika familio en la 1970-aj jarojAlfonso Cuaron Sets Mexican Family Drama as Next Film, Variety.com, 8a de septembro 2016.

Kiam neatendite forfalis Emmanuel "Chivo" Lubezki, la kameraisto, Cuarón decidis mem okupiĝi pri la filmado por la unua fojoAlfonso Cuarón Talks ‘Roma’: Why the Oscar Winner Partnered With Netflix and Became His Own Cinematographer (Exclusive), IndieWire, 25a de julio 2018.

 Esperanto Filmoj 
La produktado de la filmo komenciĝis en la aŭtuno de 2016Kroll, Justin, "Alfonso Cuarón Sets Mexican Family Drama as Next Film", Variety, Penske Business Media, 8a de septembro 2016, konsultita la 7an de januaro 2019. por la produktentrepreno Esperanto Filmoj Interview van Sam Green met Alfonso Cuarón waarom zijn productiehuis 'Esperanto Filmoj' heet, An interview with director Alfonso Cuarón  (angle), 'Por qué la productora de "Gravity" se llama "Esperanto Filmoj " (hispane), 17a de januaro 2013..

 Prezentado en kinejoj 
Roma estis por la unua fojo montrita la 30-an de aŭgusto 2018 dum la Venecia KinfestivaloVenice Film Festival 2018 Lineup Revealed: ‘Roma,’ ‘Suspiria,’ ‘The Favourite,’ Coen Brothers’ ‘Buster Scruggs,’ and More, IndieWire, 25a de julio 2018.

 Ekstera ligilo 

 Vidu ankaŭ 
 Alfonso Cuarón kaj Esperanto
 Esperanto Filmoj

 Noto 
Tiu ĉi estas parta traduko de la samtema artikolo en la nederlandlingva vikipedia paĝo je la 4-a de novembro 2019.

 Referencoj 

Kategorio:Usonaj nigrablankaj filmoj
Kategorio:Meksikaj nigrablankaj filmoj
Kategorio:Usonaj dramaj filmoj
Kategorio:Meksikaj dramaj filmoj
Kategorio:Filmoj aperintaj en 2018
Kategorio:Hispanlingvaj filmoj
Kategorio:Historio de Meksiko